text: Flere uheld ramte morgentrafikken
  22 marts 2017 kl. 07.58
  Trafikken i Esbjerg og Sønderborg blev onsdag morgen ramt af uheld, der skabte kø.
  I Esbjerg var det et uheld på Tjæreborgvej nær rundkørslen ved motorvejen, der skabte lang kø midt i den travle myldretid.
  Politiet var hurtigt på uheldsstedet og ledte trafikken udenom - men der opstod hurtig en lang kø, som det tog tid at afvikle.
  I Sønderborg var to biler impliceret i et uheld på Langbrogade. Her blev to personer kørt til behandling på sygehuset.
  - Ingen kom alvorligt til skade ved de to uheld, som begge skete i tæt morgentrafik, siger vagtchef Ivan Gohr Jensen, Syd- og Sønderjyllands Politi, til TV SYD.
  Oprydning er nu afsluttet på Langbrogade i Sønderborg efter uheld. 2 personer indbragt til sygehuset. Kør forsigtigt. #politidk
  
  